Projektas
MEMORANDUMAS
DĖL TRANSPORTO IR TRANSPORTO INFRASTRUKTŪROS PRIEINAMUMO PRITAIKYMO SPECIALIŲJŲ POREIKIŲ TURINTIEMS ŽMONĖMS 
2021 m.         d.
Vilnius
Lietuvos Respublikos susisiekimo ministerija kartu su memorandumą pasirašančiomis Šalimis (toliau – Šalys),
pripažindamos, kad Lietuvoje kelių, geležinkelių, oro ir vandenų transporto infrastruktūros prieinamumas ir transporto priemonės (toliau – Transporto sektoriaus) tik iš dalies pritaikytos specialiųjų poreikių turintiems žmonėms; 
siekdamos, Transporto sektorių ir paslaugas pritaikyti žmonėms turintiems specialiųjų poreikių, užtikrinti žmonių, turinčių specialiųjų poreikių, visavertį judumą;
siekdamos kryptingai formuoti politiką, skatinti, plėsti ir tobulinti visapusišką bendradarbiavimą tarp valstybės politiką formuojančių institucijų, savivaldos institucijų, specialiųjų poreikių turinčius žmones vienijančių nevyriausybinių organizacijų ir privataus verslo, numatyti tinkamas priemones šalinančias visas Transporto sektoriaus prieinamumo kliūtis ir remiantis universalaus dizaino principais įgyvendinti Jungtinių Tautų Neįgaliųjų teisių konvencijos, reglamentų ir nacionalinių teisės aktų nuostatas; 
atsižvelgdamos į Jungtinių Tautų Neįgaliųjų teisių komiteto išreikštą didelį susirūpinimą ir pateiktas rekomendacijas dėl nepakankamo užtikrinimo specialiųjų poreikių turintiems žmonėms gyventi savarankiškai ir įtraukimo į bendruomenę, mažo užimtumo, Transporto sektoriaus prieinamumo ir į Aukščiausiojo valstybinio audito institucijos 2020 m. rugsėjo 7 d. Valstybinio audito ataskaitos 
Nr. VAE-9 „Asmenų su negalia socialinė integracija“ rekomendacijas;
Sudarė šį Memorandumą ir susitarė:
· Parengti Transporto sektoriaus pritaikymo žmonėms turintiems specialiųjų poreikių pritaikymo planą, jį įgyvendinti, skirti žmogiškuosius ir finansinius išteklius;
· Teisės aktuose įtvirtinti transporto priemonių ir transporto priemonėmis teikiamų paslaugų prieinamumo specialiųjų poreikių turintiems žmonėms kriterijus, kuriais vadovaujantis įmonės, kurių veikla susijusi su keleivių vežimu, įsigytų transporto priemones ar pirktų susisiekimo paslaugas pritaikytas žmonėms turintiems specialiųjų poreikių, ir įpareigoti jas įsigyjamų transporto priemonių ar perkamų susisiekimo paslaugų technines specifikacijas derinti su specialiųjų poreikių turinčius žmones vienijančiomis nevyriausybinėmis organizacijomis; 
· Teisės aktuose įtvirtinti transporto infrastruktūros pritaikymo specialiųjų poreikių turintiems žmonėms kriterijus, kuriais vadovaujantis įmonės, kurių veikla susijusi su transporto infrastruktūros plėtra, plėtotų transporto infrastruktūrą pritaikytą žmonėms turintiems specialiųjų poreikių, ir įpareigoti jas tokių plėtros projektų technines specifikacijas derinti su specialiųjų poreikių turinčius žmones vienijančiomis nevyriausybinėmis organizacijomis; 
· Apmokyti ne mažiau kaip 50 % savivaldybių įmonių darbuotojų, kaip aptarnauti specialiųjų poreikių turinčius žmones, suteikiant visą būtiną ir reikiamą pagalbą, kurių veikla susijusi su keleivių pervežimu ir kurie tiesiogiai dirba su klientais, įskaitant ir specialiųjų poreikių turinčius žmones; 
· Per metus pritaikyti 10 % nepritaikytos arba iš dalies pritaikytos Transporto sektoriaus infrastruktūros nuo nepritaikytos arba iš dalies pritaikytos Transporto sektoriaus infrastruktūros, o įrengiant naujus Transporto sektoriaus infrastruktūros objektus ir jų aplinką arba juos rekonstruojant užtikrinti, kad jie, laikantis gerosios praktikos ir universalaus dizaino principų, būtų pritaikyti specialiųjų poreikių turintiems žmonėms; 
· Įsigyjant viešojo susisiekimo (autobusai, troleibusai, traukiniai, keltai) transporto priemones ir vežimo paslaugas, teikti prioritetą transporto priemonėms ir paslaugoms pritaikytoms specialiųjų poreikių turintiems žmonėms; 
· Skatinti vežėjus didinti naudojamų autobusų, pritaikytų specialiųjų poreikių turintiems žmonėms, skaičių teikiant vežimo paslaugas tolimojo reguliaraus susisiekimo maršrutais;
· Kurti ir diegti integruotą bilietų pardavimo sistemą, teikti duomenis apie maršrutus, transporto priemonių buvimą realiuoju laiku į sistemą „VINTRA“, kurios pagalba specialiųjų poreikių turintis žmogus įsigijęs kelionės bilietą galėtų užsisakyti pagalbą visos kelionės metu (visuose kelionės tarpiniuose taškuose), stebėti transporto priemonių judėjimą realiuoju laiku;
· Stiprinti transporto sektoriaus keleivių teisių, nustatytų Europos Sąjungos reglamentais, įgyvendinimo kontrolę ir priežiūrą.

Memorandumo trukmė ir pakeitimai:
Šis Memorandumas įsigalioja po pasirašymo. Jis galios dešimt 10 metų. Memorandumą galima pratęsti dar penkiems (5) metams su sąlyga, kad dalyviai sutinka su tuo raštiškai.
Bet kuri Šalis gali nutraukti Memorandumą kitą šalį raštu informuodama prieš šešis (6) mėnesius iki ketinimo nutraukti Memorandumą.
Šis Memorandumas gali būti bet kuriuo metu keičiamas raštišku Šalių sutikimu, kai pakeistas turinys laikomas šio Memorandumo dalimi.
Memorandumą pasirašiusios Šalys Susisiekimo ministerijos kvietimu kartą per metus apsvarstys ir įvertins jo vykdymo eigą.

Lietuvos Respublikos susisiekimo ministras

